จักรวรรดิกาแลกติก

| --- | --- |
 ตราสัญลักษณ์และธงของปฐมจักรวรรดิกาแลกติก
จักรวาล: สตาร์ วอร์ส
ประเภท:   รัฐเดี่ยวในระบอบราชาธิปไตยภายใต้รัฐธรรมนูญระบบรัฐสภา (โดยนิตินัย ก่อนสงครามกลางเมือง)  อัตตาธิปไตยเผด็จการทหาร ภายใต้ระบอบสมบูรณาญาสิทธิราชย์ (โดยพฤตินัย หลังสงครามกลางเมือง) 
ปรากฎตัวครั้งแรก: สตาร์ วอร์ส (1977)
ปรากฎตัวครั้งล่าสุด: The Mandalorian (2019)
ก่อตั้ง: 19 ปีก่อนยุทธการยาวิน จากสาธารณรัฐกาแลกติก
ปิดกิจการ:   4 ปีหลังยุทธการยาวิน: เกิดการแตกหักออกเป็นเศษเล็กเศษน้อยของจักรวรรดิในช่วงยุทธการเอนดอร์  5 ปีหลังยุทธการยาวิน: ถูกล่มสลายไปหลังจากยุทธการแจคคู โดยประสบความสำเร็จ แล้วจึงก่อตั้งสาธารณรัฐใหม่  โดย 21 ปีหลังยุทธการยาวิน: มีการจัดระเบียบใหม่บางส่วน (29 ปีหลังยุทธการยาวิน: ก่อตั้งขึ้นโดยสาธารณะ) เป็นปฐมภาคี 
สถานที่ตั้ง: Star Wars galaxy
ผู้นำ: จักรพรรดิกาแลกติก: ชีฟว์ พัลพาทีน/ดาร์ธ ซิเดียส (19 ปีก่อนยุทธการยาวิน – 4 ปีหลังยุทธการยาวิน) ผู้นำในสถานการณ์ฉุกเฉิน: Mas Amedda (4 – 5 ปีหลังยุทธการยาวิน)  Counselor to the Empire Gallius Rax (5 ปีหลังยุทธการยาวิน)  Grand Admiral Rae Sloane (5 ปีหลังยุทธการยาวิน) สภานิติบัญญัติ: Imperial Senate (19 – 0 ปีก่อนยุทธการยาวิน) ฝ่ายบริหาร: Imperial Ruling Council (19 ปีก่อนยุทธการยาวิน – 4 ปีหลังยุทธการยาวิน)  Imperial Future Council (4 ปีหลังยุทธการยาวิน)  Shadow Council (5 ปีหลังยุทธการยาวิน) 
บุคคลสำคัญ:   ดาร์ธ เวเดอร์  แกรนด์ มอฟฟ์ ทาร์คิน  Grand Vizier Mas Amedda  Grand Admiral Thrawn 
หน่วยงานที่เกี่ยวข้อง:   Sith Order Sith Empire (precursor)  สตอร์มทรูปเปอร์ 
ศัตรู:   นิกายเจได  พันธมิตรฟื้นฟูสาธารณรัฐ  Chiss Ascendancy  Grysk (Legends) 
สกุลเงิน: Galactic Standard Credit (Imperial Dataries)
เมืองหลวง: คอรัสซัง (Senate District, Imperial Center)
ภาษาทางการ: Imperial Basic
จักรวรรดิกาแลกติก (อังกฤษ: Galactic Empire) เป็นระบอบการปกครองแบบอัตตาธิปไตยที่ถูกสมมุติขึ้นในสื่อแฟรนไชส์สตาร์ วอร์ส เปิดตัวครั้งแรกในภาพยนตร์เรื่อง สตาร์ วอร์ส (ค.ศ. 1977) และปรากฏตัวอีกครั้งในสองภาคต่อ จักรวรรดิเอมไพร์โต้กลับ (ค.ศ. 1980) และการกลับมาของเจได (ค.ศ. 1983) เป็นฝ่ายตัวร้ายหลักในไตรภาคเดิม ด้วยการกดขี่ข่มเหงและอำนาจอย่างเบ็ดเสร็จของระบอบการปกครองพร้อมกับระบบราชการที่มีความซับซ้อน จักรวรรดิกาแลกติกพยายามที่จะทำให้แน่ใจแล้วว่ากฏเพียงหนึ่งเดียวและการควบคุมสังคมเหนือดาวเคราะห์และอารยธรรมทุกดวงภายในกาแลกซี
ณ จุดสูงสุด  จักรวรรดิกาแลกติกได้แผ่ขยายไปทั่วทั้งกาแลกซีในจักรวาลสตาร์ วอร์สที่เป็นที่รู้จักกัน ซึ่งประกอบไปด้วยระบบดาวนับล้านดวงและอีกพันล้านดวงที่เป็นทั้งอาณานิคมชายขอบ อู่ต่อเรือ ป้อมปราการ และดินแดนรอบนอก ต้นกำเนิดของจักรวรรดิกาแลกติกได้ปรากฏให้เห็นอยู่ในภาพยนตร์ไตรภาคต้น สตาร์ วอร์ส เอพพิโซด 3 ซิธชำระแค้น (ค.ศ. 2005) ซึ่งได้เข้ามาแทนที่สาธารณรัฐกาแลกติกเมื่อสงครามโคลนยุติลง ซึ่งถูกจัดฉากขึ้นโดยชีฟว์ พัลพาทีน สมุหนายกแห่งสาธารณรัฐ ซึ่งแท้จริงแล้ว เขาคือซิธลอร์ดนามว่า ดาร์ธ ซีเดียส ผู้หลบซ่อนในเงามืดที่คอยบงการสงครามโดยมีเป้าหมายคือการทำลายล้างนิกายเจไดให้สิ้นซากและฟื้นฟูนิกายซิธกลับคืนสู่อำนาจอีกครั้ง
พัลพาทีนได้กล่าวใส่ร้ายป้ายสีต่อพวกเจได้ว่าเป็นตัวต้นเหตุของสงครามโคลน สงครามแบ่งแยกดินแดน เพื่อทำให้สาธารณรัฐกาแลกติกอ่อนแอลงและได้รับอำนาจ พัลพาทีนได้ชักใยเบื้องหลังให้วุฒิสภากาแลกติกในการใช้กองกำลังทหารโคลนที่ถูกสร้างขึ้นในช่วงความขัดแย้งเพื่อกวาดล้างเหล่าเจได ภายหลังจากได้จัดการกับภัยคุกคามเหล่านี้ด้วยตนเองแล้ว พันพาทีนได้เปลี่ยนแปลงสาธารณรัฐให้กลายเป็นรัฐที่สามารถ "รับรองถึงความมั่นคงและเสถียรภาพอย่างต่อเนื่อง และ [จัดหา] ความปลอดภัยและมั่นคงแก่สังคม" จักรวรรดิกาแลกติกโดยมีตัวเขาเองเป็นจักรพรรดิ วุฒิสภาได้ให้การสนับสนุนการตัดสินใจนี้อย่างท่วมท้น และได้กล่าวยกย่องสรรเสริญต่อการตัดสินใจที่ชัดเจน กล้าหาญ และการเสียสละของพัลพาทีน
แม้ว่านิกายซิธของพัลพาทีนยยังคงเป็นความลับสำหรับทุกคน ยกเว้นบุคคลเพียงไม่กี่คน ลูกศิษย์ของเขา ซิธลอร์ดนามว่า ดาร์ธ เวเดอร์ ยังคงแสดงตนต่อสาธารณะมากขึ้น โดยทำหน้าที่เป็นตัวตนของอำนาจจักรวรรดิ ในช่วงเวลาของเอพพิโซด 4 - ความหวังใหม่ จักรวรรดิได้แปรสภาพกลายเป็นระบอบปกครองแบบอำนาจอย่างเบ็ดเสร็จอย่างเต็มตัว ซึ่งถูกต่อต้านโดยพันธมิตรฟื้นฟูสาธารณรัฐ การสร้างดาวมรณะอย่างเสร็จสมบูรณ์ อาวุธมหาประลัยทำลายดวงดาว ทำให้พัลพาทีนสามารถก่อให้เกิดการรัฐประหารตัวเองและทำการยุบวุฒิสภาจักรวรรดิที่ไร้ซึ่งอำนาจ จักรวรรดิกาแลกติกได้ถูกอธิบายและแสดงให้เห็นในสื่อสตาร์ วอร์สต่าง ๆ ว่า เป็นระบอบเผด็จการที่โหดเหี้ยม โดยอิงมาจาก "ลัทธิมนุษย์คือศูนย์กลางของสพรรพสิ่ง(Anthropocentrism) การโอนมาเป็นของรัฐ(nationalization) วินาศกรรมโดยรัฐ และความเกลียดกลัวต่างชาติ การจับกุมให้กลายเป็นทาสและการฆ่าล้างเผ่าพันธุ์ต่อผู้ที่ไม่ใช่มนุษย์ การแสดงอำนาจ การคุกคามด้วยการใช้กำลังถึงแก่ความตาย และเหนือกว่าสิ่งอื่นใดคื่อความหวาดกลัวอย่างต่อเนื่อง"
จักรวรรดิได้พ่ายแพ้ในภาคการกลับมาของเจได แต่ปฐมภาคีได้ถูกก่อตั้งขึ้นจากเศษส่วนที่เหลือของจักรวรรดิในไตรภาคต่อ ซึ่งเกิดขึ้นในช่วง 30 ปีต่อมา